Die enkelsnit, met sy moderne elektroniese popaanslag, is geskep met ’n groot gehoor in gedagte. “Ek glo dat luisteraars die styl, boodskap en wysie van die liedjie sal geniet. Ek wou nie net ’n tipiese aanbiddingslied vrystel nie. Die idee is dat mense geestelike musiek net soveel moet geniet as wat hulle ander soorte musiek geniet.”
CHANÉ wat in die Kaap gebore is en in Oos-Londen en Worcester grootgeword het, woon tans in die Wes-Kaap. Haar talent is reeds vanaf ’n jong ouderdom ontdek en ontwikkel en sy wou dit nog altyd met mense deel. Sy het gereeld in die kerk gesing toe sy jonger was en oor die jare verskeie musiekkwalifikasies behaal, waaronder ’n graadsewe-sertifikaat in Klassieke Kitaar van Trinity College en ’n graadvyf-kwalifikasie in Akoestiese Kitaar van Rock school.
Wanneer sy nie besig is om musiek te skryf en op te neem nie, werk sy as projekbestuurder by StoneBear and Mayor Records, geniet sy dit om te skilder en te teken as vryskut-kunstenaar, help sy kerke – plaaslik en oorsee – met hulle musiekbediening en is sy betrokke by ’n voedingsprojek in Avian Park in Worcester.